ฉีดวัคซีนพิษสุนัขบ้าแบบกระตุ้น เข็มที่ 1 วันที่ 7/11/65 มีนัดฉีดเข็ม 2 วันที่ 10/11/65 แต่ตอนนี้ติดโควิดต้องกักตัว จะกักตัวครบวันที่ 12/11/65 ไปฉีดหลังกักตัวครบ ไม่ตรงวันนัดจะเป็นอะไรมั้ยคะ
สวัสดีค่ะ การฉีดวัคซีนพิษสุนัขบ้าในช่วง 3 เข็มแรกนั้น ควรฉีดให้ตรงวัน เพื่อให้เกิดการกระตุ้นการสร้างภูมิคุ้มกันค่ะ ทั้งนี้ หากมีนัดฉีดเข็มที่ 2 ในวันที่ 10 พ.ย. นี้ ก็ควรต้องไปฉีดในวันนี้ หรืออย่างน้อยก็พรุ่งนี้ค่ะ หากไปฉีดวันที่ 12 พ.ย. อาจต้องเริ่มฉีดใหม่ค่ะทั้งนี้ หากเป็นโควิด 19 อยู่ แต่ไม่ได้มีอาการอะไรแล้ว หรือมีเพียงแค่เล็กน้อย ก็สามารถไปฉีดวัคซีนได้ ไม่จำเป็นต้องกักตัวจนถึงวันที่ 12 พ.ย. ค่ะ เพียงแค่เราต้องป้องกันการแพร่เชื้อไปสู่ผู้อื่น โดยใส่หน้ากากอนามัยตลอดเวลา ไม่เข้าใกล้ผู้อื่น พยายามหลีกเลี่ยงการพูดคุยกับผู้อื่น ให้พูดเท่าที่จำเป็น ล้างมือบ่อยๆ ไม่พยายามไปสัมผัสตัวผู้อื่นหากไม่จำเป็น และงดการทานอาหารนอกบ้านค่ะ